Күп кенә виноградтың буяусы матдәләре тышсаһында ғына була. Шуға ла аҡ шарапты төрлө төҫтәге виноградтан да әҙерләп була. Төп шарт булып һуттың тышса менән бәйләнешкә инмәүе тора. Шуға ла виноград боламығы (сусло) емештең тышсаһы менән бәйләнешкә инмәһен өсөн йыйылғас та йәһәтләп баҫтыра (пресслау) башларға кәрәк. Ҡайһы берҙә виноградтың һабаҡтарын да айырып тормайҙар, шул килеш баҫтыралар, һығалар. Аҙаҡ виноград боламығын тондороуға ҡуялар.